**A 2016/2017-es tanév rendje**

A tanítási napok száma  száznyolcvankét nap. A tanítási évben – a tanítási napokon felül – a nevelőtestület a tanév helyi rendjében meghatározott pedagógiai célra az általános iskolában öt munkanapot tanítás nélküli munkanapként használhat fel, amelyből egy tanítás nélküli munkanap programjáról a nevelőtestület véleményének kikérésével az iskolai diákönkormányzat jogosult dönteni.

**A 2016/2017. tanévben a tanítási**

**Az tanév első tanítási napja** 2016. szeptember 1. (csütörtök)

**Az őszi szünet** 2016. november 2-től november 4-ig tart.   
A szünet előtti utolsó tanítási nap 2016. október 28. (péntek), a szünet utáni első tanítási nap  
2016. november 7. (hétfő)

**A téli szünet** 201. december 22-től 2017. január 2-ig tart.   
A szünet előtti utolsó tanítási nap 2016. december 21. (szerda), a szünet utáni első tanítási nap  
2017. január 3. (kedd)

A tanév első féléve 2017. január 20-ig tart, a félévi értékeléseket január 27-én kapják meg a diákok.

**A tavaszi szünet** 2017. április 13-tól 2017. április 18-ig tart.   
A szünet előtti utolsó tanítási nap 2017. április 12. (szerda), a szünet utáni első tanítási nap  
2017. április 19. (szerda)

**Az tanév utolsó tanítási napja** 2017. június 15. (csütörtök)

A jogszabály által országosan egységesen elrendelt munkanap-áthelyezést a nevelési-oktatási intézményekben is alkalmazni kell.

**Piros betűs ünnepek, munkaszüneti napok:**

2016. október 23. (vasárnap)  
2016. november 1. (kedd)  
2016. december 25-26 (vasárnap-hétfő)  
2017. január 1. (vasárnap)  
2017. március 15. (szerda)  
Húsvét: 2017. április 17. (hétfő)  
2017. május 1. (hétfő)  
Pünkösd: 2017. június 5. (hétfő)

2016. október 15. szombat, munkanap (október 31. ledolgozása)

**A középfokú felvételi eljárás a 2016/2017. tanévben**

|  |  |
| --- | --- |
| **2016.10.20.** | **A középfokú iskoláknak nyilvánosságra kell hozniuk honlapjukon a felvételi tájékoztatójukat.** |
| **2016.10.31.** | **Az általános iskola tájékoztatja a nyolcadikos tanulókat a felvételi eljárás rendjéről** |
| **2016.11.15.** | **A Hivatal közzéteszi a 6 és 8 évfolyamos gimnáziumi központi írásbeli felvételi vizsgát szervező gimnáziumok, továbbá a nyolcadik évfolyamosok számára központi írásbeli felvételi vizsgát szervező középfokú intézmények jegyzékét.** |
| **2016.12.9.** | **A tanulók jelentkezése a központi írásbeli felvételi vizsgára közvetlenül a központi írásbeli felvételi vizsgát szervező - az Arany János Tehetséggondozó Programjára történő pályázat benyújtása esetén a pályázatban megjelölt - intézménybe.** |
| **2016.12.13.** | **Az Arany János Tehetséggondozó Programjára történő pályázatok benyújtása.** |
| **2017.01.21.** | **Az általános felvételi eljárás kezdete.** |
| **2017.01.21. 10:00** | **Központi írásbeli felvételi vizsgák az érintett 6 és 8 évfolyamos gimnáziumokban.** |
| **2017.01.21. 10:00** | **Központi írásbeli felvételi vizsgák a kilencedik évfolyamra és az Arany János Tehetséggondozó Programjába jelentkezők számára az érintett középfokú intézményekben.** |
| **2017.01.26. 14:00** | **Pótló központi írásbeli felvételi vizsgák a 6 és 8 évfolyamos gimnáziumokban, továbbá a kilencedik évfolyamra, valamint az Arany János Tehetséggondozó Programjába jelentkezők számára azoknak, akik az előző írásbelin alapos ok miatt nem tudtak részt venni** |
| **2017.01.27.** | **Az Arany János Tehetséggondozó Programjába tartozó intézmények megszervezik a találkozást a programba jelentkező, a pótló írásbelin részt vett tanulókkal.** |
| **2017.02.09.** | **A központi írásbeli felvételi vizsgát szervező középfokú intézmények a Hivatal által meghatározott módon értesítik az írásbeli eredményéről a tanulókat.** |
| **2017.02.09.** | **Az Arany János Tehetséggondozó Programjában részt vevő intézmények a programra benyújtott pályázatok eredményéről - egymás egyidejű előzetes értesítésével és az oktatásért felelős minisztérium bevonásával - értesítik az érintett törvényes képviselőket, tanulókat és általános iskolákat.** |
| **2017.02.15.** | **Az általános iskola továbbítja a tanulói jelentkezési lapokat a középfokú iskoláknak, a tanulói adatlapok első példányát pedig a Hivatalnak. (A 6 és 8 évfolyamos gimnáziumba történő jelentkezésről a tanuló közvetlenül is megküldheti a jelentkezési lapot a gimnáziumnak, a tanulói adatlapot a Hivatalnak.)** |
| **2017.02.15.** | **Jelentkezés a Belügyminisztérium által fenntartott rendészeti szakgimnáziumokba.** |
| **2017.02.20.-03.09.** | **A szóbeli meghallgatások az általános felvételi eljárás keretében.** |
| **2017.03.10.** | **A középfokú iskola eddig az időpontig nyilvánosságra hozza a jelentkezők felvételi jegyzékét.** |
| **2017.03.16-17.** | **A tanulói adatlapok módosításának lehetősége az általános iskolában.** |
| **2017.03.20.** | **Az általános iskola eddig az időpontig elzárva őrzi az eredeti, korábban beküldött tanulói adatlap második példányát. A módosító tanulói adatlapot ekkor kell megküldeni a Felvételi Központnak.** |
| **2017.03.23.** | **A Hivatal elektronikus formában megküldi a középfokú iskoláknak a hozzájuk jelentkezettek névsorát ABC sorrendben.** |
| **2017.03.30.** | **Az állami intézményfenntartó központ kijelöli a Köznevelési Hídprogramokat a következő tanévtől megvalósító középfokú intézményt vagy intézményeket, és érről tájékoztatja az általános iskolákat.** |
| **2017.04.05.** | **A Hivatal a módosító tanulói adatlapok alapján kiegészíti a jelentkezettek listáját.** |
| **2017.04.07.** | **A középfokú iskola igazgatója az ideiglenes felvételi rangsort – a Hivatal által meghatározott módon – megküldi a Hivatalnak.** |
| **2017.04.19.** | **A Hivatal kialakítja a végeredményt az igazgatói döntések és tanulói adatlapok egyeztetése alapján, és elküldi azt a középfokú iskoláknak (egyeztetett felvételi jegyzék).** |
| **2017.04.26.** | **A felvételt hirdető középfokú iskolák megküldik a felvételről vagy az elutasításról szóló értesítést a jelentkezőknek és az általános iskoláknak.** |
| **2017.05.08-19.** | **Rendkívüli felvételi eljárást kell tartani, ha az általános felvételi eljárás keretében a felvehető létszám 90%-ánál kevesebb tanulót vettek fel.** |
| **2017.05.08.-08.31.** | **A középfokú iskola igazgatója rendkívüli felvételi eljárást írhat ki.** |
| **2017.05.19.** | **A 2017. 05. 19-ig megtartott rendkívüli felvételi eljárást meghirdető iskola igazgatója dönt a felvételi kérelmekről.** |
| **2017.06.01.** | **A benyújtott kérelmek alapján lefolytatott jogorvoslati eljárás befejezése a fenntartónál.** |
| **2017.06.17.** | **Az általános iskola értesítést küld a tanulóról a tanuló állandó lakhelye szerint illetékes járási hivatal, valamint az állami intézményfenntartó központ részére, amennyiben a köznevelésről szóló törvény 14. § (2)-(3) bekezdése alapján kezdeményezi a tanköteles tanuló felvételét a Híd I. vagy Híd II. programba.  Az állami intézményfenntartó központ kijelöl legalább egy, a megye területén működő Híd-I. vagy Híd-II. programban részt vevő köznevelési intézményt, amely a tanulót felveszi tankötelezettségének teljesítése érdekében.** |
| **2017.06.22-24.** | **Beiratkozás a középfokú iskolákba az iskola igazgatója által meghatározott időben.** |